শিশুর শিক্ষার পাশা পাশি শিশুর জন্য সুরক্ষা একান্ত প্রয়োজন তাই পিতামাতা ও স্বজনদের শিশুদের শিক্ষার পাশা পাশি তার সুরক্ষা বা নিরাপত্তা নিয়ে পদক্ষেপ নেয়া জরুরী ।
আমরা জানি শিশুরা ৪টি পদ্ধতিতে শেখে যেমন দেখে, শুনে, বলে ও করে । সংক্ষেপে বলা যায় দেশুবক
দেখে শেখা  : শিশুরা যা দেখে তা মনে রাখতে পারে তাই তাদের শেখানর জন্য ভিজিউল উপকরণ ব্যবহার করা হয়ে থাকে যেমন ছবি, কাটু্ন, দর্শনীয় স্থান, বিভিন্ন চিহ্ন, ভিডিও এবং বাস্তব উদাহরণ যেমন হাত, পা, চোখ, নাক, মুখ, গাছ, নদী,  প্রাণি বাস্তবে দেখে মনে রাখতে পারে । তাই দেখে শেখার প্রতি শিশুদের গুরুত্ব দেয়া হয় ।শুনে শেখা : শিশুরা যা শোনে তা মনে রাখতে চেষ্টা করে । দেখবেন ছোট বেলা থেকে শিশুরা কিছু শব্দ শুনে শুনে মনে রাখতে পারে এবং তা বলতে চেষ্টা করে এছাড়াও যখন শিশুরা বই পড়ে তখন তা কান দিয়ে শুনলে খুব দ্রুত তা মুখস্ত বা মনে রাখতে পারে । তাই দেখার সাথে সাথে তারা শুনে শুনে শিক্ষা নিতে পারে ।  তাই লক্ষ্য রাখুন শিশুরা ঠিকঠাক মতো শুনতে পাচ্ছে কিনা ।
বলার মাধ্যমে শেখা : শিশুরা যখন কিছু শেখে তা প্রকাশ করতে পছন্দ করে তাই তাদের কথাগুলো মনোযোগ দিয়ে শুনুন । সে কি বলতে চায় যদি সে কোনো ভুল বলে তাকে ছোট না করে তাকে বাহবা দিন এবং উন্নতির জন্য কৌশল শিখিয়ে দিন । শিশুরা বলার সুযোগ পেলে তারা নিজেদের মতো তৈরী করে শিক্ষণ বর্ননা করতে পারে । পাশা-পাশি তারা গল্প, কবিতা, ছন্দ ইত্যাদি তৈরী করে ফেলতে পারে ।
এছাড়াও যখন শিশুরা পড়ে তখন যেন সে মুখ থেকে বলে বা উচ্চারণ করে কারণ শেখার সাথে মুখ, কান ও মস্তিস্ক খুবই জড়িত । খেয়াল করবেন যে শিশুরা জোড়ে পড়েনা তারা বানান ভুল করে কিন্তু তারা পারেনা এমনটি নয় । তাদের বলাটি কান অবধি না পৌঁছানোর কারণে তা মনে থাকেনা । তাই বলা হলো শেখার খুবই একটি বড় মাধ্যম ।
করে শেখা : শিশুদের কিছু কাজ আছে যা তাদের হাতে কলমে শিখাতে হয় । যেমন হাতের লেখা, পাজেল দিয়ে কিছু বানানো, ছবি আঁকা, ঘরবাড়ী তৈরী করা, নিজের পরিস্কার পরিছন্নতা, আচার আচরণ, বয়সন্ধিকালে শরীরের যত্ন, মাসিককালীন শরীরের যত্ন ইত্যাদি বিষয় শিশুদেরকে হাতে কলমে শিক্ষা দিলে তারা তা মনে রাখতে পারে । এছাড়া অন্যান্য সকল চর্চাগুলোই করার মধ্যে প্রকাশ করা সম্ভব ।

